text: Kommune betaler for oprydning ved zoo
  21 juni 2010 kl. 15.16
  Få kommunen til at fjerne dit møg. Ja, det kan lyde for godt til at være sandt. Men det er faktisk, hvad der sker ved den zoologiske have i Lintrup. Og det er faktisk ret vigtigt og nødvendigt for dyreparken.
  Den nye ejer, Kristian Jessen Hansen, Lintrup Safari Zoo Park, frygter, at roderiet, der stammer fra den tidligere ejers tid, kunne holde folk væk. 
  Men det unge ejerpar har haft mange udgifter siden overtagelsen, så de har ikke haft råd til at rydde op.
  
  Oprydning begyndt
  Men i dag begyndte oprydningen - og Vejen kommune betaler. Pengene kommer fra den såkaldte indsatspulje, som måske er mest kendt for at gå til at rive faldefærdige huse ned. Men pengene kan også bruges til at rydde op på voldsomts tilsvinede grunde.
  
  Havde fået påbud
  Den tidligere ejer har fået et påbud om at rydde op, men gik konkurs inden. 
  Oprydningen vurderes til at koste op mod 40.000 kr.
  Sådan virker indsatspuljen - Vejledning om indsatspuljen
  